ไฟแนนซ์ทูเดย์
...รังสรรค์ ศรีวรศาสตร์ ปลัดกระทรวงการคลัง ลั่นเอาแน่ภาษีมรดก ล่าสุดคืบหน้ากว่า 8090% เรื่องนี้ต้องยอมรับว่า มีทั้งคนที่ค้านและสนับสนุน ยิ่งคนจน คนชั้นกลางไม่ได้รับผลกระทบ เพราะมรดก 50 ล้านบาทแรกไม่เสียภาษี ส่วนที่เหลือจากนี้คิดอัตราคงที่ 10% ส่วนภาษีที่ดิน ได้สั่งให้กรมธนารักษ์จ้างเจ้าหน้าที่เอกชนมาช่วยเร่งประเมินราคาที่ดินทั้งประเทศใหม่ จากทั้งหมด 30 ล้านแปลง เพิ่งทำได้ 7 ล้านแปลง เลยต้องเร่งมือกันหน่อย
10 ต.ค. 2557

...รังสรรค์ ศรีวรศาสตร์ ปลัดกระทรวงการคลัง ลั่นเอาแน่ภาษีมรดก ล่าสุดคืบหน้ากว่า 8090% เรื่องนี้ต้องยอมรับว่า มีทั้งคนที่ค้านและสนับสนุน ยิ่งคนจน คนชั้นกลางไม่ได้รับผลกระทบ เพราะมรดก 50 ล้านบาทแรกไม่เสียภาษี ส่วนที่เหลือจากนี้คิดอัตราคงที่ 10% ส่วนภาษีที่ดิน ได้สั่งให้กรมธนารักษ์จ้างเจ้าหน้าที่เอกชนมาช่วยเร่งประเมินราคาที่ดินทั้งประเทศใหม่ จากทั้งหมด 30 ล้านแปลง เพิ่งทำได้ 7 ล้านแปลง เลยต้องเร่งมือกันหน่อย 
...ยินดีกับ เอ็นนู ซื่อสุวรรณ อดีตรองกรรมการผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และกรรมการกำกับทิศทางแผนงานกิจการเพื่อสังคม สำนักงานสร้างเสริมกิจการเพื่อสังคมแห่งชาติ (สกส.) ที่ได้รับเชิญจากคณะกรรมการธนาคารแห่งประเทศไทย (ธปท.) ให้เข้าไปเป็นกรรมการผู้ทรงคุณวุฒิในคณะกรรมการนโยบายสถาบันการเงิน (กนส.) ซึ่งจะอยู่ในตำแหน่ง 3 ปี ตั้งแต่วันที่ 1 พ.ย.นี้เป็นต้นไป 
...ส่งผลให้เอ็นนูต้องขอลาออกจากคณะกรรมการธนาคารออมสิน รวมทั้งลาออกจากการเป็นประธานกรรมการสรรหาผู้อำนวยการธนาคารออมสินคนใหม่ ที่ล่าสุดมีคนยื่นใบสมัครถึง 8 คน มากที่สุดในการรับสมัครเอ็มดีแบงก์รัฐที่ผ่านๆ มา ทั้งนี้คาดว่าคนที่จะได้เข้ามาเป็นประธานสรรหาคนใหม่ คือ สาธิต รังคสิริ ผู้ตรวจราชการกระทรวงการคลัง ที่เป็นทั้งบอร์ดออมสินและกรรมการสรรหาอยู่แล้ว และถ้าให้สาธิตขยับมาเป็นประธานสรรหา คาดว่า ประสิทธิ์ สืบชนะ รองปลัดคลังที่เป็นบอร์ดออมสินอยู่แล้ว คงจะมาเป็นกรรมการสรรหาแทน 
...ด้าน ชัยวัฒน์ อุทัยวรรณ ประธานธนาคารอิสลามแห่งประเทศไทย (ไอแบงก์) ถูกหลายคนเตือนว่า จะมาเสียคนตอนแก่ เพราะมารับเผือกร้อนในการเข้ามาฟื้นฟูกิจการไอแบงก์ เพราะในไอแบงก์มีคลื่นใต้น้ำเยอะ มาถึงวันนี้ยังมีพวกที่ไม่ยอมคายข้อมูลที่แท้จริง กะให้บอร์ดทำงานเสียเวลา แต่ชัยวัฒน์ บอกว่า ผมไม่กลัว และรู้ว่าใครเป็นหัวโจก และเพราะประสบการณ์ทำแบงก์มากว่า 40 ปี มีคนรู้จักมากมายที่พร้อมจะส่งข้อมูลมาให้ตลอด ทั้งที่เป็นรายงานเอกสาร คลิปภาพและเสียง จึงขอให้คนดังกล่าวหยุดพฤติกรรมนั้นซะ เดี๋ยวจะหาว่าไม่เตือน